ভারতীয় প্রিমিয়ার ক্রিকেট লিগ—আইপিএলের দশম আসরের নিলাম হয়েছে গতকাল বেঙ্গালুরুতে। কিন্তু দল পাননি বাংলাদেশের ছয় ক্রিকেটার তামিম ইকবাল, মাহমুদুল্লাহ রিয়াদ, সাব্বির রহমান, এনামুল হক বিজয়, তাসকিন আহমেদ ও মেহেদী হাসান মিরাজ। প্রত্যেকের বেইস প্রাইজ ছিল ৩০ লাখ রুপি। গতকাল অবিক্রীত রয়েছেন ইশান্ত শর্মা, জনি বেয়ারস্টো, অ্যালেক্স হেলস, কলিন মুনরো, ইমরান তাহিরের মতো তারকা ক্রিকেটাররাও। তবে গতকাল আইপিএলের নিলামে রেকর্ড দামে বিক্রি হয়েছেন ইংলিশ অলরাউন্ডার বেন স্টোকস। ১৪ কোটি রুপি দিয়ে ইংলিশ তারকাকে কিনে নিয়েছে রাইজিং পুনে সুপার জায়ান্ট। বাংলাদেশি মুদ্রায় ১৭ কোটির উপরে স্টোকসের দাম। অথচ তার বেইস প্রাইজ ছিল ২ কোটি রুপি।